ชงมาร์คใช้ภาษีล่อทุนนอก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — เว้นภาษีนิติบุคคลบุคคลธรรมดา ดูดต่างชาติ
นายประดิษฐ์ ภัทรประสิทธิ์ รมช.คลัง และประธานคณะอนุกรรมการพัฒนานโยบายส่งเสริมการลงทุนกิจการสำนักงานปฏิบัติการภูมิภาค (ROH) เปิดเผยว่า ในวันที่ 20 มี.ค.นี้ กระทรวงการคลังจะเสนอแนวทางการให้สิทธิประโยชน์ทางภาษี (ROH) ให้นายอภิสิทธิ์ เวชชาชีวะ นายกรัฐมนตรี พิจารณาเพื่อสนับสนุนจูงใจให้บริษัทต่างชาติเข้ามาตั้งบริษัท แม่ในเมืองไทยเพิ่มขึ้น 
รมช.คลัง กล่าวว่า สิทธิประโยชน์ทางภาษีที่จะยกเว้นให้กับทุนต่างชาติประกอบด้วยการงดเว้นการจัดเก็บภาษีเงินได้บุคคลธรรมดา และภาษีเงินได้นิติบุคคลช่วงระยะหนึ่ง เพื่อเป็นแรงจูงใจให้มาจัดตั้งบริษัทแม่ หรือสำนักงานภูมิภาคในไทย หลังจากนั้นจะมีการจัดเก็บภาษีโดยปรับสิทธิภาษีใหม่ 
สำหรับพิกัดของภาษีเงินได้นิติบุคคลจะลดจากเดิมที่เก็บในอัตรา 10% ก็จะเก็บในอัตราที่ต่ำกว่า 10% ส่วนภาษีเงินได้บุคคลธรรมดา เดิมที่ให้สิทธิจัดเก็บภาษีแค่ 15% เป็นเวลา 4 ปี ก็จะพิจารณาทั้งปรับลดอัตราภาษีลงมาอีก และขยายเวลาการได้สิทธิประโยชน์ทางภาษีให้มากกว่า 4 ปี
“ถ้าจะออกมาตรการสนับสนุนเพื่อดึงทุนนอกต้องเร่งทำตั้งแต่วันนี้ ถ้าไปทำ 34 ปีข้างหน้า มันสายไป เพราะประเทศอื่นๆ สิงคโปร์ มาเลเซีย ก็เร่งแก้ไขกันในจุดนี้ โดยเฉพาะในช่วงที่เศรษฐกิจกำลังฟื้นตัว มีการเคลื่อนย้ายลงทุนจากสหรัฐอเมริกาและยุโรป มาภูมิภาคเอเชีย เราก็ต้องทำให้ประเทศเราเป็นที่น่าสนใจ” นายประดิษฐ์ กล่าว
สำหรับการมอบสิทธิประโยชน์แก่บริษัทด้านการตลาด (เทรดดิง) ที่มาจัดตั้งสำนักงานภูมิภาคในไทย ต้องใช้เวลา 36 เดือน
นายสถิตย์ ลิ่มพงศ์พันธุ์ ปลัดกระทรวงการคลัง กล่าวว่า มีแนวคิดจะขยายสิทธิทางภาษีในการตั้งสาขาต่างประเทศ 3 ในปีแรก เป็น 5 ปี หรือเงินได้บริษัทที่จะนำไปสู่สิทธิประโยชน์ภาษีจากเดิม 50% ของธุรกรรมทั้งหมด รวมรายได้การค้า ธุรกรรมอื่นนอกเหนือ ROH ซึ่งถือว่ายุ่งยากซับซ้อน ก็จะผ่อนคลายเหลือเฉพาะ 50% รายได้ของ ROH เท่านั้น